De sidste to gange jeg har fået leveret en pakke med PostDanmark har den fået lov at komme med tilbage da budet "åbenbart havde taget for mange pakker med ud" og således ikke kunnet nå at aflevere dem alle, hvilket så resulterede i, at jeg pænt måtte vente til næste dag. Sindsygt ringe når der klart og tydeligt på deres hjemmeside står: "Fremme næste hverdag" ved pakker. Får man noget afslag i den betalte porto, eller bare en undskyldning? Fandme nej.... Man lader som ingenting.

I dag var så dråben der fik mit bæger til at flyde over. Jeg ventede en pakke der skulle leveres i dag. Mellem 9:30 og 10:00 ser jeg en PostDK bil komme kørende ind og parkere nede på parkeringspladsen ude foran mit vindue. Jeg tænker at han så er på vej op med min pakke. Men NEJ! Ingen pakke til mig. Jeg undrer mig og tænker at han nok kommer senere - det sker heller ikke.

Så ringer jeg til kundeservice der kan fortælle mig at den er forsøgt leveret kl 09:46. Sikke en omgang bullshit. Jeg så ham komme, jeg så ham kigge ind i sin bil (han vurderede sikkert at den var for stor til at han gad slæbe den op ad trapperne når jeg sikkert alligevel ikke var hjemme), og jeg så ham køre igen.

Den var ALDRIG forsøgt leveret og fjolset gad ikke engang besvære sig med at lægge en seddel om afhentning i min postkasse.

Det er simpelthen så gennemført uprofessionelt og elendigt. Hvad pokker betaler man for?? Aldrig nogensinde om jeg vælger PostDK mere hvis jeg selv kan have indflydelse på det. Nok er nok, og nu gider jeg ikke mere.

Ps. Det var endnu værre da jeg tidligere boede på 4. sal. Gang på gang måtte man konstatere at der lå en seddel om afhentning i ens postkasse selv om man havde været hjemme på tidspunktet - blot fordi det dovne postbud ikke gad slæbe sig op ad trapperne. Det værste var en dag hvor en PostDK mand og en DHL mand var kommet ind ad hoveddøren sammen - DHL manden gik op ad trappen med min pakke, men jeg konstaterede at PostDK budet havde lagt en seddel i postkassen... SUK!

Og så gider jeg ikke engang begynde på at beskrive de frustrationer der har været når man de sidste to gange man har fået sendt noget der ser spændende ud som brev - hhv. et PS3 spil og en bog - har været ude for at dette på mystisk vis og sjovt nok er forsvundet.... ENDNU MERE SUK!

Hvis der er et alternativ, så hold jer fra PostDK.

-------- OPDATERET ------

Det er direkte løgn det pakkebudet har fortalt dig.

Jeg stod udenfor da han kom, da jeg var ved at få mit barn til at sove i barnevognen. Han gik aldrig længere end 1 meter væk fra sin bil. Som skrevet gik han om bag den - kiggede ind - og fik sikkert øje på den meget store pakke. Han tog et par små pakker med sig - lagde dem ind på forsædet og kørte så igen.

Han holdt parkeret 3 meter fra postkasserne, hvori der heller ikke blev lagt en seddel. Alle 21 postkasser til rækkehusene er frit tilgængelige og placeret udendørs under den trappe han holdt lige foran. Der er ligeledes HELT fri adgang til vores dør. Man skal blot op ad en mindre trappe for at komme til det plateau husene ligger på. 

Jeg VED at han lyver, for jeg så det hele. Fra han kom til han kørte. Og jeg stod lige ude ved siden af vores dør hele tiden.  Og i øvrigt hænger der en stor fed seddel over vores ringklokke hvor der står at den ikke virker, så det viser jo tydeligt at han ikke aner hvad han taler om, når han påstår at han har været oppe og ringe på.

I øvrigt kunne jeg også høre på damen i postbutkken at hun ikke var overrasket over at det var sket, slet ikke da hun så hvor stor og tung den var - det var vist ikke første gang hun hørte om det.

Løgn, løgn og løgn.

---- OPDATERET ---

Hold da helt op en latterligt omgang flueknepperi og udenomssnak du disker op med.

Af åbenlyse årsager står min barnevogn ved mit vindue (Hint: Det er så jeg kan holde øje med den). Vinduet er placeret ved siden af min dør (der findes faktisk huse der har et vindue og en dør placeret på samme mur). Så ja, jeg stod ved mit vindue, der er placeret få meter fra min dør. Er det så vigtigt? Send et af jeres bude ud og få ham til at affotografere det, hvis du vil se mere - de kan endda tage billedet fra deres bil så de slipper for at gå ud - samme princip som ved pakke"leveringen". Jeg har i øvrigt også kun skrevet at han parkerede sin bil ude foran mit vindue - ikke noget om hvor jeg stod - så din fortolkning er vist fri fantasi.

Og tak fordi jeg - med en nyligt brækket skulder - fik lov til at gå hele vejen til posthuset med en stor og tung pakke SOM JEG HAVDE BETALT FOR OMDELING FOR!!!!

Uanset hvor meget du vil snakke udenom, så ved jeg med 100% sikkerhed at han ALDRIG løftede min pakke ud, at han ALDRIG gik op ad trappen for at ringe/banke på, og at han ALDRIG lagde en seddel i min postkasse som var lige ved siden af hans bil.

Jeg er så træt af jeres bude der ikke afleverer pakkerne.
Jeg er så træt af at konstatere at der ligger en seddel i postkassen om afhentning af pakke (når man VED man har været hjemme)
Jeg er så træt af spændende ting der "bliver væk" (når de er sendt som brev)
Jeg er så træt af at ringe til kundeservice og efterspørge min pakke for blot at få at vide at "den kommer i morgen - han havde nok fået for mange pakker med ud i dag"
Og jeg er så træt af manglende kompensation når i ikke leverer det man har betalt for og den konstante udenomssnak og dårlige undskyldninger man bliver mødt med når man kontakter kundeservice.

Alle vasker hænder, snakker udenom og INGEN tager ansvar for noget som helst.

Selvfølgelig siger jeres bud at han har gjort dit og dat. Hvad havde du regnet med?
Men jeres motto er jo også åbenlyst modsat af de fleste andre servicevirksomheder - "Kunden har aldrig ret."